Ericu950/Stoicheia-meter-silver huggingface dataset:
Εἰς γενεὰν καὶ γενεὰν ἐξαγγελοῦμεν τὴν αἴνεσίν σου .
ἀνθομολόγησις ὡς ἤδη τινὸς προλαβούσης ὁμολογίας τέτακται 0 .
προλαβὼν γὰρ ἡμᾶς ὁ Χριστὸς ὡμολόγησε πρόβατα εἰπών ·
τὰ πρόβατα τὰ ἐμὰ τῆς φωνῆς μου ἀκούει ·
εἶτα συμπαραλαβεῖν καὶ τὰ ἔθνη βουλόμενος , προσέθηκεν ·
ἔχω καὶ ἄλλα πρόβατα , ἣ οὐκ ἔστιν ἐκ τῆς αὐλῆς ταύτης ·
κ ἀκεῖνά με δεῖ συναγαγεῖν .
τούτῳ ἀνθομολογούμεθα , ποιμένα καὶ ἡμεῖς αὐτὸν διὰ τοῦ ψαλμοῦ τοῦ ἑξῆς ὀνομάζοντες .
ποιοῦμεν δὲ τοῦτο , οὐ πρὸς καιρόν , ἀλλ εἰς τὸν αἰῶνα , δηλαδὴ διηνεκῶς καὶ εἰς γενεὰν καὶ γενεὰν ἐξαγγελοῦμεν αὐτοῦ τὴν αἴνεσιν , ἐν πάσαις αὐτοῦ γενεαῖς αἴνεσιν εὐχαριστίας φέροντες ·
ἢ καὶ ὅτι ἀφ  ἑκατέρας αὐτὸν αἰνοῦμεν γενεᾶς , οἱ μὴ μόνον ἀπὸ τῶν ὄντων ἐν σαρκί , ἀλλὰ καὶ ἀπὸ τῶν ἤδη πορευομένων ἐκ σαρκός 0 ·
πατριάρχας εἰς μέσον , καὶ ἀποστόλους , καὶ προφήτας , καὶ μάρτυρας καλοῦντες , ὅταν αὐτῷ προσευχώμεθα 0 .
Εἰς τὸ τέλος , ὑπὲρ τῶν ἀλλοιωθησομένων , μαρτύριον τῷ Ἀσάφ , ψαλμὸς ὑπὲρ τοῦ Ἀσσυρίου 0 .
ἀλλοιωθησομένους τοὺς διὰ μετανοίας ἀνακαινιζομένους καλεῖ .
ἀναγκαίως δὲ Εἰς τὸ τέλος προσέθηκεν ·
ἐπειδὴ τελευταίαν ἄγκυραν τὴν μετάνοιαν ἔχομεν ·
ἔτι δὲ καὶ πρὸς αὐτῷ  τῷ  τέλει τῶν αἰώνων διὰ τῆς τοῦ Χριστοῦ παρουσίας κεκήρυκται .
τούτοις τὸν παρόντα ψαλμὸν εἰς μαρτύριον ὁ Ἀσὰφ ἐμελῴδησεν , ἱστορήσας ἐν τῷ ψαλμῷ τίνα διὰ τὸ πλῆθος τῶν ἁμαρτημάτων ὁ λαὸς τῶν Ἰουδαίων πέπονθεν .
ὁ ποιμαίνων τὸν Ἰσραήλ , πρόσχες ·
ὁ ὁδηγῶν ὡσεὶ πρόβατον τὸν Ἰωσήφ 0 ·
ὁ καθήμενος ἐπὶ τῶν Χερουβὶμ ἐμφάνηθι .
θεωρεῖς ὅπως συμβαίνει ταῦτα τοῦ Κυρίου τὰ ῥήματα , ἄπερ αὐτοῦ ἐν τοῖς εὐαγγελίοις εἰρηκότος ἐμφέρεται ·
ἀλλὰ τίνος χάριν , τοὺς ἄλλους καταλιπών , τὸν Ἰωσὴφ εἰς μέσον καὶ τὸν Ἰακὼβ ἤγαγεν ;
ἐπειδὴ τῶν εἰρημένων ἑκάτερος , ὁ μὲν εἰς Αἴγυπτον , ὁ δὲ εἰς Μεσοποταμίαν καταβάντες , ἐδούλευσεν 0 1 .
ἀλλὰ τὴν δουλείαν αὐτῶν εἰς ἐλευθερίαν καὶ ἀγαθὰ τὰ ἐπὶ ταύτῃ προτεθέντα μετέστησεν ὁ Θεός , ὃν νῦν προσέχειν ὁ προφήτης ἐξῄτησεν ·
ἵνα δουλεῦον τοῖς νοητοῖς ἐχθροῖς ὅλον ἡμῶν τὸ γένος θεασάμενος  οὐ δὲ γὰρ ἐπ  αὐτὸν προσέχειν , ἀορίστως δέ , τουτ έστιν , ἐπὶ πάντας ὁ προφήτης ἱκέτευσεν  , ἐπειχθῇ πρὸς τὴν ἡμῶν ἐλευθερίαν , καὶ θᾶττον ἐνδημήσῃ σαρκί , ἐπειδήπερ αὐτοῦ μὲν τῆς παρουσίας εἰς ἐλευθερίαν χρήζομεν ·
οὐκ ἄλλως δὲ τὸν καθήμενον ἐπὶ τῶν Χερουβὶμ ἐμφανιζόμενον , εἰ μὴ διὰ σαρκός , ἐχώρουν παραλαβεῖν ἄνθρωποι 0 .
ἐναντίον Ἐφραῒμ καὶ Βενιαμὶν καὶ Μανασσῆ , ἐξέγειρον τὴν δυναστείαν σου , καὶ ἐλθὲ εἰς τὸ σῶσαι ἡμᾶς .
σαφῶς τὴν μετὰ σαρκὸς ἄφιξιν τοῦ Μονογενοῦς ᾔτησεν , ὅθεν αὐτὸν οὐ μόνον ἐλθεῖν , ἀλλὰ καὶ τὴν ἑαυτοῦ δυναστείαν ἐξεγεῖραι παρακαλεῖ ·
λέγει δὲ δυναστείαν τὴν σάρκωσιν ·
οὕτω γὰρ αὐτὴν καὶ καθ ἕτερον χωρίον τῶν ψαλμῶν προσηγόρευσεν ·
ἐνεδύσατο Κύριος δύναμιν καὶ περιεζώσατο .
καὶ τίνος χάριν , ἐπειδὴ δυνατὸς ὑπάρχων καὶ πρότερον , λανθάνων δὲ τοὺς ἀνθρώπους , ὅμως ἡνίκα ἐπεδήμησε σαρκί , τὴν ἑαυτοῦ δύναμιν εἰς πᾶσαν τὴν γῆν ἐφανέρωσε , ταύτην τὴν δυναστείαν ἐναντίον Ἐφραῒμ καὶ Βενιαμὶν καὶ Μανασσῆ ἐξεγερθῆναί φησιν ;
ἀπὸ τοῦ μέρους τὸν πάντα Ἰσραὴλ καλῶν , πρὸς ὃν ὁ Χριστὸς ἐξ οὐρανῶν σαρκωθεὶς ἐπεδήμησε ·
διόπερ , ἐναντίον αὐτῶν , φησί , τὴν δυναστείαν ἐξέγειρον ·
ἢ ὅτι ἐναντίως πρὸς αὐτὸν ἐσχηκότες , τοιοῦτον εὗρον , ὥσπερ αὐτῷ καὶ προσήρχοντο 0 .
ὁ Θεός , ἐπίστρεψον ἡμᾶς , καὶ ἐπίφανον τὸ πρόσωπόν σου , καὶ σωθησόμεθα .
σαφέστερον τὸν λόγον προβαίνων ὁ προφήτης ἐποίησε , δηλώσας καὶ πῶς ἐνδημεῖν ὁ Χριστός , καὶ τίνος χάριν ἔμελλεν 0 .
ἡ μὲν γὰρ αἰτία τῆς ἐπιδημίας , ὥστε ἡμᾶς ἐπιστρέψαι καὶ διορθώσασθαι 0 ·
ὁ δὲ τρόπος , ἐμφανισμὸς σαφής , ἵνα πρόσωπον αὐτὸν κατὰ πρόσωπον ὁρῶμεν , οὐκ ἂν ἄλλως σωθέντες , εἰ μήπερ τοῦτον ἡμῖν τὸν τρόπον ἐνεφανίζετο 0 .
ὥστε καὶ ὁ Ἰακὼβ ὁ πατριάρχης ἔλεγεν ·
Εἶδον γὰρ Θεὸν πρόσωπον πρὸς πρόσωπον , καὶ ἔζησεν ἡ ψυχή μου .
διόπερ αὐτὸν οὕτως ἰδεῖν καὶ Μωϋσῆς ἐξῄτησεν , οὐ περιέργῳ τρόπῳ , ἀλλ οἷα προφήτης εἰδώς , ὅτιπερ ἐν τούτῳ ἡ σωτηρία τοῖς ἀνθρώποις ἀπόκειται ·
οὐχ ἵνα γυμνὴν θεωρήσῃ θεότητα 0 ·
τοῦτο γὰρ αὐτοῦ τὸ πρόσωπον οὐδείς , ὡς αὐτός φησιν ὁ Θεός , κατοπτεῦσαι δυνήσεται .
κύριε ὁ Θεὸς τῶν δυνάμεων , ἕως πότε ὀργίζῃ ἐπὶ τὴν προσευχὴν τῶν δούλων σου ;
Οὐ μάτην τοῖς παροῦσιν ἐχρήσατο ῥήμασιν , ἀλλ ὁμοῦ μὲν τὸ οἰκεῖον ἀξίωμα μηνύων , ὁμοῦ δὲ τοῦτον ἐλθεῖν ἐπρεσβεύσατο ·
ὅθεν αὐτὸν οὐ μόνον Θεόν , ἀλλὰ καὶ Κύριον τῶν δυνάμεων , δηλονότι τῶν κατ οὐρανόν , ἔλεγεν .
Αἰσθόμενος δὲ τῷ Πνεύματι ἀναβολὴν ἔχειν τέως τοῦ Χριστοῦ τὸ μυστήριον , ὀργὴν τοῦτο , τῆς ἑαυτοῦ προσευχῆς ὡς πέρας τότε μὴ λαμβανούσης , ἐκάλεσεν ·
καὶ μέχρι τίνος ἡ ὀργὴ παρατείνεται πυνθάνεται ·
ἐφ ᾧ καὶ τὰ ἑξῆς ἀκολούθως ἐπήγαγε ·
ψωμιεῖς ἡμᾶς ἄρτον δακρύων , καὶ ποτιεῖς ἡμᾶς ἐν δάκρυσιν ἐν μέτρῳ .
ἐκ κοινοῦ τό , Ἕως πότε 0 ·
μέχρι γὰρ τότε δακρύων ἄρτον , ἔτι δὲ καὶ ποτὸν ἐλάμβανον οἱ προφῆται , θρηνοῦντες τὴν ἀνθρωπότητα , μέχρις ἐνδημήσας ὁ Χριστὸς αὐτὸς ζωῆς ἄρτος ἐγένετο καὶ ποτήριον .
καλῶς δὲ τό , Ἐν μέτρῳ , προσέθηκε , δεικνὺς ὡς οὐδὲν ἄμετρον παρὰ Θεῷ , πάντα δὲ κανόνι καὶ μέτρῳ , εἴ τε ὀργή , εἴ τε παιδεία , τοῖς ἀνθρώποις εἰς τὸ συμφέρον ἐπάγεται 0 1 2 .
ἔθου ἡμᾶς εἰς ἀντιλογίαν τοῖς γείτοσιν ἡμῶν , καὶ οἱ ἐχθροὶ ἡμῶν ἐμυκτήρισαν ἡμᾶς .
τοὺς αὐτοὺς καὶ νῦν ἐχθρούς τε καὶ γείτονας σαφῶς ὁ λόγος αἰνίττεται ·
ἅ . . .
μέχρι τὴν ἑαυτοῦ παρουσίαν ὁ Χριστὸς ἀνεβάλετο , ἐν μυκτηρισμῷ καὶ χλεύῃ . .
πρὸς  μὲν ἀνθρώπους , αὐτοὺς δὲ μάλιστα τοὺς προφήτας ἐκέκτηντο ὡς οὐκ ἀληθεύοντας , ἅπερ προεφήτευον περὶ τῆς τοῦ Σωτῆρος ἀφίξεως ·
ἀλλὰ μὴν καὶ ἀντιλογίαν παρ αὐτῶν οὐ τὴν τυχοῦσαν οἱ προφῆται ὑπέμενον , ἐνεργούντων ἐκείνων ἐν τοῖς ψευδοπροφήταις , καὶ φθεγγομένων ἕτερα .
κυρίως δὲ ἄρα τῆς ἀντιλογίας ἐπὶ τῶν δαιμόνων τῶν νοητῶν ἐχθρῶν καὶ τῶν γειτόνων ἔταξε , σαφῶς παριστῶν , ὅτι καθάπερ οἰκέται τοῖς ἑαυτῶν δεσπόταις , οὕτως οἱ δαίμονες τοῖς προφήταις ὑπόκεινται , ἐξ ἀλαζονείας δὲ ὅμως πολλάκις ἐπαρθέντες ἀντιλέγουσιν 0 .
κύριε ὁ Θεὸς τῶν δυνάμεων , ἐπίστρεψον ἡμᾶς , καὶ ἐπίφανον τὸ πρόσωπόν σου , καὶ σωθησόμεθα 0 .
τῆς αὐτῆς ἔχεται πρεσβείας , ἵνα πόσον αὐτῆς τὸ ἀναγκαῖον ἐνδείξηται ·
ὁμοῦ δὲ καὶ ἡμᾶς παιδεύων , μὴ ὀλιγωρεῖν ἀποτυχόντας εὐχῆς , ἀλλ  ἐπιμένειν ·
πάντως γὰρ ὅτι τευξόμεθα 0 .
ἄμπελον ἐξ Αἰγύπτου μετῆρας , ἐξέβαλες ἔθνη , καὶ κατεφύτευσας αὐτήν .
ἐνταῦθα πόσον ἐμέλησε τῷ Θεῷ τῆς σωτηρίας τοῦ λαοῦ τῶν Ἰουδαίων , τῇ διηγήσει δείκνυσιν .
ὥσπερ γὰρ ἄμπελον ὁ γεωργὸς εὐγενεστέραν ποιῆσαι βουληθεὶς καὶ πολυφόρον , ἅπαξ αὐτὴν καὶ δὶς τούτου χάριν μετατίθησιν 0 ·
οὕτως ὁ Θεὸς τὸν Ἰσραὴλ ἐκ γῆς Χαλδαίων διὰ τοῦ Ἀβραὰμ εἰς τὴν γῆν τῶν Χαναναίων ἤγαγεν ·
ἐκεῖθεν διὰ τοῦ Ἰακὼβ καταγαγὼν εἰς Αἴγυπτον 0 ·
τέλος αὐτοὺς καθάπερ εἰς ἄρουραν λιπαρὰν τὴν γῆν τὴν ἀπ ἀρχῆς ἐπηγγελμένην ἀνήγαγεν 0 .
Οὐχ ἁπλῶς αὐτὴν ἐφύτευσεν , ἀλλὰ κατεφύτευσε , τουτ έστιν , ἐῤῥίζωσεν αὐτὴν εἰς βάθος , ὡς μηκέτι μεταστῆναι ὀφείλοντας .
Οὐ πρότερον δὲ τοῦτο ἐποίησεν , ἄχρις ἀκανθῶν δίκην τὰ ἔθνη τὰ ἐνοικοῦντα ἐξέβαλεν .
ὅθεν καὶ λίαν εὐθήνησεν , ὡς τὰ ἑξῆς παρίστησιν .
ὡδοποίησας ἔμπροσθεν αὐτῆς .
τίνι τρόπῳ 0 ;
διὰ τῆς τοῦ νόμου δόσεως , καὶ τῆς τῶν ἐθνῶν ἐξολοθρεύσεως 0 .
καὶ κατεφύτευσας τὰς ῥίζας αὐτῆς , καὶ ἐπλήρωσε τὴν γῆν .
ῥίζα δὲ τῆς Ἰουδαϊκῆς ἀμπέλου Μωϋσῆς , Ἰησοῦς , Φινεές , Ἐλεάζαρ 0 .
Οὗτοι τὴν γῆν τῆς ἑαυτοῦ εὐσεβείας ἐπλήρωσαν ·
πανταχοῦ γὰρ αὐτῶν αἱ ἀρεταὶ διέβησαν .
ἐκάλυψεν ὄρη ἡ σκιὰ αὐτῆς , καὶ αἱ ἀναδενδράδες αὐτῆς τὰς κέδρους τοῦ Θεοῦ 0 .
ὄρη οἱ δίκαιοι τοῦ Θεοῦ , διὰ τὸ τῆς πολιτείας ὑψηλὸν καὶ μετάρσιον 0 ·
οἱ δὲ αὐτοὶ καὶ κέδροι 0 ·
δίκαιος γὰρ ὡς φοίνιξ ἀνθήσει , ὡσεὶ κέδρος ἐν τῷ Λιβάνῳ πληθυνθήσεται 0 .
τούτους ἐκάλυψεν ἡ σκιὰ τῆς Ἰουδαϊκῆς ἀμπέλου , δηλαδὴ ὁ νόμος , καθά φησιν ὁ Παῦλος ·
σκιὰν ἔχων ὁ νόμος τῶν μελλόντων ἀγαθῶν , οὐκ αὐτὴν τὴν εἰκόνα τῶν πραγμάτων 0 .
ἀναδενδράδας δὲ νοήσεις τὰς προφητικὰς λέξεις , αἵτινες ταῖς τῶν ἐργαζομένων ἀρεταῖς , ὥσπερ γεωργῶν ἐπιδένδρων ὑψούμεναι , τὸν καρπὸν τὸν οἰκεῖον δεικνύουσι 0 .
ταῦτα τοίνυν τοὺς δικαίους ἐκάλυψεν ·
οὐχ ὥστε κρύψαι , ἀλλ ὥστε ἀπιστίας αὐτῶν τὸν κρυμὸν ἀποσοβῆσαι , ἣ ἁμαρτίας ἑτέρας καὶ τῆς τυχούσης τὸν καύσωνα 0 .
ἐξέτεινε τὰ κλήματα αὐτῆς ἕως θαλάσσης , καὶ ἕως ποταμῶν τὰς παραφυάδας αὐτῆς 0 .
θάλασσαν λέγει τὸ βάπτισμα , ποταμοὺς τὰ ἐκ μέρους καθάρσια , κλήματα , ἐξ ὧν οἱ βότρυες τίκτονται , ὅσους λαμπροὺς τῇ πολιτείᾳ ὁ λαὸς τῶν Ἰουδαίων ἐκέκτητο .
Οὗτοι οὐκ ἐν τῇ θαλάσσῃ , ἀλλ ἕως θαλάσσης ἐξετάθησαν , διὰ τὰς ἑαυτῶν ἀρετὰς ἐγγὺς γεγονότες τῆς τοῦ βαπτίσματος χάριτος .
ὅσοι δὲ παραφυάδες ἦσαν , οὐκ ὄντες κλήματα , ἀλλὰ μιμούμενοι κλήματα , καὶ τὴν τοῦ νόμου δικαιοσύνην σχηματιζόμενοι , οὗτοι ἕως ποταμῶν , τῶν μερικῶν καθαρσίων , ἐξετείνοντο , οὐ καθαιρόμενοι τούτοις , ἀλλὰ δοκοῦντες καθαίρεσθαι .
ἱνατὶ καθεῖλες τὸν φραγμὸν αὐτῆς , καὶ τρυγῶσιν αὐτὴν πάντες οἱ παραπορευόμενοι τὴν ὁδόν ;
φραγμὸς τῆς Ἰουδαϊκῆς ἀμπέλου , ὁ νόμος 0 .
Εἰ δὲ ἀπιστεῖς , ἄκουε τοῦ Ἡσαΐου λέγοντος ·
ἀμπελὼν ἐγενήθη τῷ ἠγαπημένῳ , ἐν κέρατι , ἐν τόπῳ πίονι ·
καὶ πάλιν , Φραγμὸν περιέθηκα ·
λέγει δὲ τὸν νόμον ·
καὶ ἐχαράκωσα ·
δηλαδὴ ταῖς ἐντολαῖς 0 ·
καὶ ἐφύτευσα ἄμπελον Σωρήχ , καὶ ᾠκοδόμησα πύργον ἐν μέσῳ αὐτοῦ , τὴν Ἰερουσαλήμ ·
καὶ προλήνιον ὤρυξα ἐν αὐτῷ , τὸν ναόν ·
εἶτα προστίθησι ·
τί ποιήσω τῷ ἀμπελῶνι ;
ἀφελῶ τὸν φραγμὸν αὐτοῦ , καὶ ἔσται εἰς διαρπαγήν .
τοῦτον καθεῖλε τὸν φραγμὸν ἡνίκα εἰς τὸν Χριστὸν ἐξήμαρτον , ὅστις αὐτοὺς τῷ νόμῳ περιέφραξε , καὶ τρυγῶνται ὑπὸ τῶν παραπορευομένων τὴν ὁδόν ·
τουτέστι , τῶν παρανομούντων , καὶ μὴ πορευομέ νων ὁδῷ βασιλικῇ .
τοιοῦτοι γάρ εἰσιν οἱ νῦν τῶν Ἰουδαίων παῖδες , ἐν νόμῳ παρανομοῦντες ·
ὅθεν οὐ πορεύεσθαι τὴν ὁδόν , ἀλλὰ παραπορεύεσθαι λέγονται ·
ὥστε καὶ ἡ Σοφία ἐν Παροιμίαις τὸν ὑπὸ τῆς φαύλης γυναικὸς ἀπατώμενον νεανίαν , Ἐνδεῆ φρενῶν 0 .
παραπορευόμενον ἐν ἀγορᾷ παρὰ γωνίαν , οὐ πορευόμενον , ἔλεγεν .
Οὐ μόνον λέων διὰ τὸ ἁρπακτικόν , οὐ δὲ δράκων διὰ τὸν τῆς κακίας ἰόν , ἕτερά τε τοιαῦτα ἃ ταῖς Γραφαῖς εἴρηται ταῖς θεοπνεύσταις , ἀλλὰ καὶ ὗς , διὰ τὸ χαίρειν τῷ βορβόρῳ τῆς κακίας , ὁ διάβολος λέγεται , ὃς ἐν τῷ ἀκάρπῳ δρυμῷ τῆς κακίας αὐλίζεται 0 ·
καὶ μονιός , ὡς μόνος κατὰ Θεοῦ ἀλαζονευσάμενος , λέγεται ·
ἄγριος γάρ , ὡς θηριώδης καὶ ἀνήμερος 0 .
Οὗτος τὴν συναγωγὴν τῶν Ἰουδαίων , ἀφ οὗπερ αὐτῆς ὁ φραγμὸς καθῃρέθη , λυμαίνεται ·
τουτ έστιν , ἀφ οὗ Χριστὸς τὴν νομικὴν πολιτείαν κατέπαυσε ·
τῆς γὰρ ἐκ τοῦ ἐχθροῦ μερίδος εἰσίν , ἐπειδὴ μή τε τὸν νόμον , μή τε θυσιαστήριον , μή τε ἄλλο τι τῶν εἰς λατρείαν Θεοῦ τελούντων κέκτηνται .
ὁ Θεὸς τῶν δυνάμεων , ἐπίστρεψον δή , καὶ ἐπίβλεψον ἐξ οὐρανοῦ , καὶ ἴδε .
ἐπειδὴ γὰρ οὔ τε ὁ νόμος τὸν Ἰσραήλ , οὔ τε προφῆται ἐπέστρεψαν αὐτόν , ἀναγκαίως αὐτὸν ἐπιστρέψαι παρακαλεῖ ·
τουτέστι , διορθώσασθαι 0 .
πῶς δὲ ἐπιστρέψαι 0 ;
ἐπιβλέψοντα ἐξ οὐρανοῦ καὶ ἰδόντα .
πότε γὰρ οὐχ ὁρᾷ ;
ἀλλὰ νῦν αὐτὸν ἰδεῖν αἰτεῖ πάντως συμπαθέστερον , ἵνα τι πλεῖον εἰς ἡμετέραν εὐεργεσίαν ποιήσῃ τῶν ἔμπροσθεν .
τί δὲ τοῦτο 0 ;
δηλοῖ τὰ ἑπόμενα .
καὶ ἐπίσκεψαι τὴν ἄμπελον ταύτην 0 .
καὶ κατάρτισαι αὐτήν , ἣν ἐφύτευσεν ἡ δεξιά σου , καὶ ἐπὶ Υἱὸν ἀνθρώπου ὃν ἐκραταίωσας σεαυτῷ .
θεωρεῖς ὅτι οὐ μόνον γεωργοῦ , ἀλλὰ καὶ ἰατροῦ χώραν τὸν Θεὸν ἀναλαβεῖν ἐξῄτησεν .
ἰατροῦ γὰρ τὸ ἐπισκέψασθαι , ὅστις δι ἑαυτοῦ ποιεῖται τὴν ἐπίσκεψιν 0 .
Οὐκοῦν ἐνδημῆσαι μὲν ὡς ἰατρόν , ὡς δὲ γεωργὸν καταρτίσαι τὴν ἄμπελον βούλεται , ἀναίρειν τὸν νοητὸν σκώληκα , καὶ τὰ περιττὰ ἐκτέμνοντα κλήματα , ἀφ ὧν καρπὸν φέρειν οὐ δυνήσεται 0 .
τίνος δὲ τούτου χάριν 0 ;
Οὐκ αὐτῆς , φησίν , ἧσπερ καθεῖλε τὸν φραγμὸν καὶ τῷ ἐχθρῷ παραδέδωκεν , ἀλλὰ διὰ τὸ κλῆμα τὸ μέλλον ἐξ αὐτῆς δεσποτικὸν ἀναδίδοσθαι 0 .
διόπερ εἰπών , Ἐπίσκεψαι τὴν ἄμπελον ταύτην , ἐπήγαγε , Καὶ ἐπὶ Υἱὸν ἀνθρώπου , ὃν ἐκραταίωσας ἑαυτῷ ·
τουτέστι , διὰ τὸν γινόμενον ἐκ τῆς ἀμπέλου τῆς Ἰουδαϊκῆς Υἱόν , Ὃν ἐκραταίωσας ἑαυτῷ , ἐπίσκεψαι αὐτήν 0 .
καὶ γὰρ ἀληθῶς τοῦ λαοῦ τῶν Ἰουδαίων ὑπῆρχεν ἡ τοῦ Μονογενοῦς ἐνδημία ἐπίσκεψις , εἴπερ ἔτυχον ἀνασχόμενοι .
διόπερ καὶ Ἰωάννης ἔλεγεν ·
Εἰς τὰ ἴδια ἦλθε , καὶ οἱ ἴδιοι αὐτὸν οὐκ ἔγνωσαν ·
αὐτὸς δὲ ὁ Κύριος 0 ·
Οὐκ ἦλθον εἰ μὴ εἰς τὰ πρόβατα τὰ ἀπολωλότα οἴκου Ἰσραήλ 0 .
ἐμπεπυρισμένη πυρί , καὶ ἀνεσκαμμένη , ἀπὸ ἐπιτιμήσεως τοῦ προσώπου σου ἀπολοῦνται .
ἐπειδὴ ἀμπελῶνι τὴν τῶν Ἰουδαίων συναγωγὴν συνέκρινεν , ἀναγκαίως μερίζει τὸν λόγον , ποτὲ μὲν πρὸς τὴν εἰκόνα , ποτὲ δὲ πρὸς τούτους , ἐφ οἷς τὴν εἰκόνα παρέλαβεν .
ἐνεπυρίσθη τοίνυν πυρὶ ἡ τῶν Ἰουδαίων ἄμπελος , τουτ έστιν , ἡ συναγωγή ·
ἐκεῖνο δέ , περὶ οὗ ὁ Χριστὸς ἔλεγε 0 ·
πῦρ ἦλθον βαλεῖν εἰς τὴν γῆν , καὶ τί ἔθελον , εἰ ἤδη ἀνήφθη ;
τούτου δὲ χάριν ἐβλήθη τὸ πῦρ , καὶ ἀνεσκάφη , ἵνα ἀνασκαφείσης αὐτῆς , γυμνωθῇ ὁ ἐν ταύτῃ κεκρυμμένος θεμέλιος ·
ἰδοὺ ἐγὼ ἐμβαλῶ μέλιος ·
ἰδοὺ ἐγὼ ἐμβαλῶ εἰς τὰ θεμέλια Σιὼν λίθον πολυτελῆ , ἐκλεκτόν , ἀκρογωνιαῖον , ἔντιμον ·
καὶ ὁ πιστεύων ἐπ αὐτῷ οὐ καταισχυνθήσεται .
ἀλλὰ μὴν καὶ ὁ Δαυῒδ ἔλεγεν ·
μνήσθητι , Κύριε , τῶν υἱῶν Ἐδὼμ τὴν ἡμέραν Ἱερουσαλήμ ·
δηλαδὴ τῶν ἐθνῶν τῶν λεγόντων , Ἐκκενοῦτε ἕως τῶν θεμελίων αὐτῆς .
μέχρι γὰρ τοσούτου τὰ παρὰ τοῖς Ἰουδαίοις ὑπὸ τῶν ἐθνῶν ἐξορύττεται , ἐπιμελῶς ἐρευνώμενα δηλαδή , καὶ ψηλαφώμενα , ἄχρις οὗ τὸν θεμέλιον γυμνώσωσιν , ὅνπερ ἐκεῖνοι κρύπτουσι .
διὸ ἀπὸ ἐπιτιμήσεως τοῦ προσώπου τοῦ Θεοῦ , νοήσεις τοῦ Χριστοῦ , ἀπολοῦνται .
ἐπετίμησε γὰρ αὐτοῖς , ὅτι τὰς κλεῖς τῆς γνώσεως ἔχοντες , οὔ τε αὐτοὶ εἰσέρχονται , καὶ τοὺς εἰσελθεῖν βουλομένους κωλύουσι .
γενεθήτω ἡ χείρ σου ἐπ ἄνδρα δεξιᾶς σου , καὶ ἐπὶ Υἱὸν ἀνθρώπου , ὃν ἐκραταίωσας σεαυτῷ .
καὶ οὐ μὴ ἀποστῶμεν ἀπὸ σοῦ .
ἄνδρα δεξιᾶς τὸν Χριστὸν λέγει ·
ἄνδρα διὰ τὴν ἀνθρωπότητα 0 ·
δεξιᾶς αὐτοῦ , πρῶτον μὲν ὡς ἐν δεξιᾷ τοῦ Πατρὸς μετὰ σαρκὸς καθεζόμενον 0 ·
ἔπειτα διὰ τὸ πᾶσαν ὅτι τὴν κτίσιν συνεστήσατο 0 1 .
Αὐτὸν καὶ Υἱὸν ἀν θρώπου ὁμοίως διὰ τὴν σάρκα καλεῖ ·
ἀλλ ἵνα λογίσῃ ὅλον ὁμοούσιον πρὸς τὸν Πατέρα διὰ τὴν θεότητα , Ὃν ἐκραταίωσας ἑαυτῷ , φησίν .
ἐκραταίωσε γὰρ αὐτόν , ὡς αὐτὸς γεννήσας 0 ·
ἑαυτῷ δὲ ἐκραταίωσεν , ἐπειδὴ ἰσοδύναμον καὶ ἀπαράλλακτον κατὰ πάντα ἐγέννησεν .
ἐπὶ τούτων γενέσθαι τὴν χεῖρα τοῦ Πατρός , τουτέστι , διὰ τοῦ προβῆναι ἐφ ἡμῶν τὰ σημεῖα εὔχεται καὶ τὰ θαύματα ·
ταῦτα γὰρ ποτὲ χεὶρ Θεοῦ , ποτὲ δάκτυλος ὀνομάζεται 0 .
Οὐκ ἔτι δὲ διὰ προφήτου , ἢ θεοφόρου τινός , καθάπερ διὰ Μωϋσέως , ἢ διὰ Ἠλία , καὶ τῶν προφητῶν , γενέσθαι τὰ ἐφ ἡμῖν σημεῖα παρακαλεῖ 0 ·
ἀλλὰ διὰ τοῦ Υἱοῦ , ὑποσχόμενος ὡς ἐὰν τοῦτο γένηται , εἰ μὴ ἀποστῶμεν ἀπ αὐτοῦ 0 ·
πολλάκις γὰρ ἀπέστημεν .
ζωώσεις ἡμᾶς , καὶ τὸ ὄνομά σου ἐπικαλεσόμεθα .
ζωώσεις ἡμᾶς τῷ ὕδατι τῷ ζῶντι τοῦ βαπτίσματος .
τότε γὰρ αὐτοῦ καὶ τὸ ὄνομα ἐπικαλούμεθα , ἀπὸ Χριστοῦ Χριστιανοὶ λεγόμενοι .
συνεχῶς ταῦτα 0 .
Οὐ γὰρ δὴ μόνον κατὰ τὸ παρὸν ὁ προφήτης πρεσβεύεται ·
δηλῶν , ὡς οὐκ ἄλλως ἐπιστραφῆναι οὐ δὲ σωθῆναι , εἰ μὴ δι  ἐπιφανείας τοῦ προσώπου τοῦ Θεοῦ , τοῦ Λόγου δηλαδὴ τοῦ σαρκωθέντος , δυνάμεθα 0 .
ψΑλμΟσ Πʹ .
Εἰς τὸ τέλος , ὑπὲρ τῶν ληνῶν 0 .
τίνος χάριν ἄρα τὸν παρόντα ψαλμὸν ὁ προφήτης ἐπιλήνιον ἔταξεν ;
Οὐδὲ γὰρ ληνοῦ , ἢ τρυγητοῦ τινος , ἢ ἀπαρχῶν ὅλως τῶν ἐξ ἀγροῦ κατὰ τὸ παρὸν μέμνηται ·
τὸν Ἰωσὴφ δὲ προβάλλεται εἰκόνα τοῦ Χριστοῦ γεγονότα καὶ μαρτύριον , ὅστις τὴν ληνὸν τῶν ὑπὲρ ἡμῶν παθημάτων ἐπάτησεν , ὡς αὐτὸς διὰ τῆς Ἡσαΐου προφητείας ἐδίδαξε ·
ληνὸν ἐπάτησα μόνος .
διὰ τί δὲ ληνὸν τὰ πάθη καλεῖ ;
ἐπειδὴ γλεύκους δίκην ἡμεῖς τὸ ἐξ αὑτῶν ἀποῤῥεῦσαν αἷμα πίνοντες , εὐφραινόμεθα .
ἀγαλλιᾶσθε τῷ Θεῷ τῷ βοηθῷ ἡμῶν , ἀλαλάξατε τῷ Θεῷ Ἰακώβ .
καλῶς ἡμᾶς ἐπὶ τῷ Θεῷ ὡς καὶ δυνατῷ καὶ γνησίῳ βοηθῷ ἀγαλλιᾶσθαι βούλεται , ἐπ  ἀνθρώπῳ δὲ οὐδενί 0 ·
οὔ τε γὰρ τὸ δυνατὸν παρ αὐτοῖς , οὔ τε τὸ γνήσιον σώζεται ·
ἐπειδὴ καὶ γνώμης ὀλισθηρᾶς , ὡσαύτως δὲ καὶ ἰσχύος τυγχάνουσιν 0 .
ἀλλὰ μὴν καὶ ἀλαλάζειν ἡμᾶς ὡς ἤδη διὰ τῆς τοῦ Θεοῦ βοηθείας νενικηκότας ἐκέλευσε .
θεοῦ δὲ τίνος 0 ;
τοῦ Θεοῦ , φησίν , Ἰακώβ .
καὶ σιωπᾷ μὲν τὸν Ἀβραάμ , καταλιμπάνει δὲ τὸν Ἰσαάκ ·
εἶτα μόνου τοῦ Ἰακὼβ ὡς ἁρμόττοντος τοῦ προκειμένου μέμνηται .
ἀλαλαγμοῦ δὲ μνημονεύσας , νίκην τινὰ ἢ σύμβολον τὸ ἀλαλάζειν ᾐνίξατο .
Αὐτὴ δὲ ἡμῖν , πτερνισθέντος τοῦ ἐχθροῦ παρὰ τοῦ Χριστοῦ , γέγονε .
διόπερ τὸν Θεὸν Ἰακὼβ δικαίως παρήγαγεν , ἐπειδὴ πτερνιστὴς ὁ Ἰακὼβ ἑρμηνεύεται .
λάβετε ψαλμόν , καὶ δότε τύμπανον , ψαλτήριον τερπνὸν μετὰ κιθάρας .
σύμβολον τῆς ἀρχαίας Διαθήκης τὸ τύμπανον , ὡς φωνὴν ἔχον εἰκῆ βομβοῦσαν καὶ ἄσημον 0 ·
καὶ ὅτι Μαρία ἡ Μωϋσέως ἀδελφὴ μετὰ τυμπάνου πρὸ τοῦ λαοῦ τῶν Ἰουδαίων ἐχόρευεν 0 .
ὁ ψαλμῳδὸς δὲ χαρακτηρίζει τὴν Νέαν ·
σαφῆ γὰρ καὶ τρανὰ καὶ λίαν ἔναρθρα οἱ ψάλλοντες , ὥσπερ δὲ τὸ εὐαγγέλιον φθέγγεται 0 .
ἐπειδὴ τοίνυν ταῦτα πρὸς τὸν λαὸν τῶν Ἰουδαίων διαλέγεται , παιδεύων αὐτοὺς ἐπὶ τίνι μὲν ἀγαλλιᾶσθαι καὶ ἀλαλάζειν ὀφείλουσι , ποῖον δὲ θέσθαι πρὸς τὴν ἐξ ἐθνῶν Ἐκκλησίαν συνάλλαγμα , σαφῶς αὐτοῖς λαβεῖν τὰ νέα καὶ δοῦναι αὐτοῖς τὰ ἀρχαῖα προτρέπεται ·
τῇ γὰρ συμπλοκῇ χρησιμώτερα γίνεται .
καὶ ὁ μὲν ἔχων τὴν ἀλήθειαν , ἔτι μᾶλλον πληροῦται τὴν εἰκόνα δεχόμενος ·
ὁ δὲ τὴν εἰκόνα ἔχων , εὐεργετεῖται μεγάλως , λαβὼν τὴν ἀλήθειαν , ἧς ἕνεκα καὶ τὴν εἰκόνα κέκτηται ·
διόπερ φησί , Ψαλτήριον τερπνὸν μετὰ κιθάρας , τουτέστι τὰ νέα μετὰ τῶν ἀρχαίων 0 ·
καθάπερ καὶ Σολομών φησιν ἐν τοῖς ᾌσμασιν ·
νέα πρὸς παλαιά , ὅσα ἔδωκέ μοι ἡ μήτηρ μου , ἀδελφέ μου , ἐτήρησά σοι .
διὰ τί δὲ ταῦτα ψαλτηρίῳ καὶ κιθάρᾳ παρείκασεν ;
ἐπειδὴ συγγενῆ μὲν ἀλλήλοις τὰ ὄργανα , διαφόρους δὲ τῶν χορδῶν τοὺς συνδέσμους ἔχει 0 ·
τὸ μὲν ἄνω , τὸ δὲ κάτω δεσμούμενον , ὥσπερ ἡ Ἀρχαία καὶ ἡ Νέα συγγενής 0 1 2 ·
εἰς ἕνα γὰρ σκοπὸν τὴν εὐσέβειαν βλέπουσιν ·
ἀλλὰ τῆς μὲν αἱ ἐντολαὶ κάτω , διὰ τὸ ταπεινὸν τῶν νομοθετουμένων 0 ·
τῆς δὲ ὑψηλαὶ καὶ ἄνω , διὰ τὸ λίαν ὑψηλὸν καὶ ἀνηγμένον τῶν παρὰ Χριστοῦ μαθητευθέντων τυγχάνουσιν .
σαλπίσατε ἐν νεομηνίᾳ σάλπιγγι , ἐν εὐσήμῳ ἡμέρᾳ ἑορτῆς ὑμῶν .
σαφῶς τὸ δεῖν ἐν νεομηνίᾳ σαλπίζειν τὸν ἐν νόμῳ διαγορεύεται , οὐ μὴν ἑκάστου μηνός ·
διόπερ ἡμέρας εὐσήμου Δαυῒδ ἐμνημόνευσεν , εἰς τὴν μίαν τοῦ ἑβδόμου μηνὸς τὸν λόγον ἀναπέμψαι βουλόμενος .
Αὕτη γὰρ εὔσημος , τουτ έστιν , ἐπίσημος διὰ τὸν νόμον ἐτύγχανε ·
τοῦ μηνὸς τοῦ ἑβδόμου , μιᾷ τοῦ μηνός , ἔσται ὑμῖν ἀνάπαυσις , μνημόσυνον σαλπίγγων .
ὅθεν καὶ νῦν ὁ ψαλμῳδὸς ἐπήγαγεν ·
ὅτι πρόσταγμα τῷ Ἰσραήλ ἐστι , καὶ κρίμα τῷ Θεῷ Ἰακώβ , δηλῶν ὡς οὐ καινοτομεῖ τὸν λόγον , ἀρχαίᾳ δέ τινι νομοθεσίᾳ ἕπεται , ἀλλὰ ταύτης ἀνθ ὅτου τὸ παρὸν ἐμνημόνευσε , πάντως νεομηνίαν μὲν τὸν καιρὸν καλῶν τῆς τοῦ Σωτῆρος ἀφίξεως 0 ·
ἥτις γὰρ ἐν Χριστῷ , καινὴ κτίσις 0 1 ·
τὰ ἀρχαῖα παρῆλθεν ·
ἰδοὺ γέγονε τὰ πάντα καινά , ὁ Παῦλός φησι ·
σάλπιγγα δὲ τὸν εὐαγγελικὸν λόγον , εὔσημον δὲ ἡμέραν , τοῦ Δεσπότου Πάσχα 0 1 ·
ὅθεν Ἀκύλας μὲν Πανσέληνον ἐκδέδωκε , Σύμμαχος δὲ Μηνιαῖον , τὴν πεντεκαιδεκάτην τοῦ μηνὸς ἡμέραν ἑκάτερος λέγοντες 0 .
ἐν ταύτῃ δὲ σαλπίζειν κατὰ τὸν νόμον οὐκ ἐξῆν , ὥστε τὴν ἡμέραν ἐκείνην ἄρα αἰνίττεται , ἐν ᾗ Χριστὸς ὑπὲρ ἡμῶν πάσχει .
τεσσαρεσκαιδεκάτῃ γὰρ ἐν τῷ καιρῷ τοῦ τυπικοῦ Πάσχα παραδοθείς , τὸν σταυρὸν κατὰ τὴν ἑξῆς δηλαδὴ τὴν πεντεκαιδεκάτην ὑφίσταται .
ἐκείνην τοίνυν νεομηνίαν καλεῖ καὶ πανσέληνον , ὡς ἀρχὴν ἅμα καὶ πλήρωμα τοῦ καιροῦ , καθ ὃν ἡμῶν ἡ σωτηρία τυγχάνουσα 0 .
ἐν αὐτῇ κελεύει σαλπίζειν , τουτ έστιν , εὐαγγελίζεσθαι , πρόσταγμα τοῦτο τῷ Ἰσραὴλ εἶναι φήσας , πρόσταγμα δὲ οὐχ ἁπλῶς , ἀλλὰ κρίμα τῷ Θεῷ Ἰακώβ , ὅστις ἀπὸ τοῦ σταυροῦ ἀρχὴν ἐνεργείας λαβών , τὸ εὐαγγελικὸν ἐδικαίωσε κήρυγμα 0 ·
ὅταν ὑψωθῶ , πάντας ἑλκύσω πρὸς ἐμαυτόν .
ὅτι δὲ Θεὸν Ἰακὼβ τὸν Χριστὸν ἐπωνόμαζε , τοῖς μετὰ ταῦτα μάνθανε .
μαρτύριον ἐν τῷ Ἰωσὴφ ἔθετο αὐτόν , ἐν τῷ ἐξελθεῖν αὐτὸν ἐκ γῆς Αἰγύπτου .
τίνα τὸν Θεὸν Ἰακώβ 0 ;
περὶ οὗ φθάσας ἔλεγεν .
πῶς δέ , Μαρτύριον , ἐν τῷ ἐξελθεῖν αὐτὸν ἐκ γῆς Αἰγύπτου 0 ;
ἐπειδὴ γὰρ εἰκὼν τοῦ Χριστοῦ ὁ Ἰωσὴφ ἐτύγχανε διὰ τὸν τῶν ἀδελφῶν φθόνον , διὰ τὴν πρᾶσιν , διὰ τὴν ἐν ἐλευθερίᾳ δουλείαν , διὰ τὴν τῶν ἀστέρων προσκύνησιν , καὶ ἕτερα τοιαῦτα , ὅσα ἐξὸν ἐκ τῆς κατ ἐκεῖνον ἱστορίας ἐκλέγεσθαι 0 ·
ἔργῳ δηλῶσαι βουλόμενος , ὅτι μαρτύριον αὐτοῦ καὶ στήλη Ἰωσὴφ ἐτύγχανε , καὶ καθάπερ ἐκεῖνον , οὕτως καὶ αὐτὸν ἐξ ἐπιβουλῶν ἐπιβουλαὶ διεδέχοντο 0 .
ἀποθανόντος Ἡρώδου , ὅστις αὐτὸν ἀνελεῖν ἐπεχείρησεν 0 ·
ἐπανελθὼν γὰρ ἐξ Αἰγύπτου ἐν τῇ Γαλιλαίᾳ διὰ τὸν φόβον Ἀρχελάου κρύπτεται , ὡς καὶ τούτου μετὰ τὸν Ἡρώδην ἐπιβουλεύειν μέλλοντος .
γλῶσσαν ἣν οὐκ ἔγνω ἤκουσεν .
τὴν τῶν συκοφαντούντων , ἐρεῖς ·
ταύτην γὰρ οὐκ ἔγνω ·
οὐκ ἀγνοῶν , ἀλλ ὡς τὸ ψεῦδος εἰς ὦτα μὴ θέμενος 0 ·
θεοῦ γὰρ τὸ τοιοῦτον ἀλλότριον 0 .
ἀλλ ὅμως ἐπειδὴ γέγονεν ἄνθρωπος , ἐν τῷ κρίνεσθαι , τῶν συκοφαντούντων ἀναγκαζόμενος ἤκουεν .
ἦν δὲ καὶ τοῦτο τῷ Ἰωσὴφ μαρτύριον , ἐπειδὴ καὶ αὐτὸς λεγούσης τῆς Αἰγυπτίας ἤκουσε ·
κοιμήθητι μετ  ἐμοῦ ·
οὐ μὴν ἔγνω τῆς λεγούσης τὴν γλῶσσαν ·
οὐ δὲ γὰρ συγκατέθετο .
ἀπέστησεν ἀπὸ ἄρσεων τὸν νῶτον αὐτοῦ ·
οὐκ ἐνωτοφόρησέ , φησι , τῇ ἁμαρτίᾳ ·
λέγει γὰρ ἄρσεις τὰ τῶν ἁμαρτημάτων φορτία , ὧν ὁ Δαυῒδ τὸ βάρος αἰνιττόμενος ἔλεγεν ·
ὡσεὶ φορτίον βαρὺ ἐβαρύνθησαν ἐπ ἐμέ ·
ἀλλ ὁ μὲν Ἰωσὴφ τῆς μοιχείας , παντελῶς δὲ ἁμαρτίας ὁ Χριστὸς ἀπέσχετο 0 ·
Αἱ χεῖρες αὐτοῦ ἐν τῷ κοφίνῳ ἐδούλευσαν .
ἐδούλευσεν ὁ Χριστὸς ἐν τῷ παρόντι βίῳ , ὃς δὴ καὶ κόφινος δικαίως ὀνομάζεται , ἐπειδήπερ ἐν αὐτῷ πάντα τὰ ἀγαθὰ καὶ κακά , καθάπερ ἐν τῷ κοφίνῳ σωρεύσαντες , φέρομεν ἐπ ὤμων , ὅταν ἐντεῦθεν ὁδεύσωμεν 0 .
ὅρα τοίνυν τῆς προφητείας τὸ ἀκριβές , καὶ θαύμαζε πῶς περὶ τοῦ νέου Ἰωσήφ φησι , τοῦ Χριστοῦ ·
ἐπειδὴ ἀμαρτίαν οἰκείαν οὐκ ἐβάστασεν , τὰς χεῖρας δὲ αὐτοῦ ὅμως ἐν τῷ κοφίνῳ ἐδούλευσε τοῦ παρόντος βίου ·
τὸν γὰρ κόφινον τῶν ἡμετέρων ἁμαρτημάτων βαστάζων ἐδούλευσε .
πλὴν ἀλλὰ πολλῇ μεταβάσει προσώπων κατὰ τὴν νῦν ψαλμῳδίαν ὁ προφήτης ἐχρήσατο .
ἄνω γὰρ πρὸς τινὰς νενικηκότας , καὶ διὰ τοῦτο καιρὸν ἔχοντας ἑορτῆς διαλέγεται ·
ἐκεῖθεν μεταβὰς εἰς τὸν Ἰωσὴφ τὸν λόγον καὶ τὴν εἰκόνα τὴν τοῦ Χριστοῦ μετέθηκε ·
νῦν δὲ σαφῶς πρὸς τὸν λαὸν τὸν ἐξ Ἰσραὴλ ἀποτείνεται ·
ἐν θλίψει ἐπεκαλέσω με , καὶ ἐῤῥυσάμην σε .
ποῦ καὶ πότε 0 ;
ἡνίκα πάντως πρὸς Μωϋσῆν ἔλεγεν ·
ἰδὼν εἶδον τὴν κάκωσιν τοῦ λαοῦ μου τοῦ ἐν Αἰγύπτῳ .
καὶ τῆς κραυγῆς αὐτῶν ἀκήκοα ἀπὸ τῶν ἐργοδιωκτῶν αὐτῶν .
Οἶδα γὰρ τὴν ὀδύνην αὐτῶν , καὶ κατέβην ἐξελέσθαι αὐτούς ·
ἐπήκουσά σου ἐν ἀποκρύφῳ καταιγίδος .
ὅτε ἐπὶ τὸ Σιναῖον κατῆλθεν ὄρος , καὶ νεφέλη γνοφώδης τὸ ὄρος ἐκάλυψεν  ἡ τοιαύτη δὲ νεφέλη καταιγὶς ὀνομάζεται  , τότε αὐτῶν ἐπήκουσε .
τί λεγόντων 0 ;
τοὺς λόγους οὓς ἐλάλησε Κύριος ποιήσομεν , καὶ ἀκουσόμεθα .
ἀλλὰ μικρὸν ὕστερον ψευδομένους κατέλαβε ·
τὰ γὰρ ἑξῆς τοῦτο σαφῶς παρίστησιν .
ἔνθα τὸν Θεὸν ὁδεύοντες ἐλοιδόρησαν , καὶ πολλῶν σημείων ἔμπροσθεν ἀπολαύσαντες , ἀμνημονήσαντες πάντων , πρὸς Μωϋσέα ἔλεγον ·
ὄφελον καὶ ἀπεθάνομεν τῇ ἀπολείᾳ τῶν πατέρων ἡμῶν ἐναντίον Κυρίου , καὶ ὅσα τούτων ἔχεται , τὴν τῶν Ἰουδαίων βλασφημίαν γνωρίζοντα 0 .
τούτοις διάψαλμα τοῖς στίχοις ὁ ψαλμῳδὸς ἐπήγαγεν , οὐχ ἁπλῶς , οὐ δὲ μάτην , ἀλλ ἴσως μὲν πρός τινα καιρὸν τὴν προφητείαν ἀναπαύσας ·
τὸ δὲ ἀληθέστερον , ἐπειδὴ τὸ τοῦ Χριστοῦ σαφῶς εἰσήγαγε πρόσωπον 0 .
ἄκουσον , λαός μου , καὶ διαμαρτύρομαί σοι .
Εἰ βούλει κληθῆναι λαὸς Θεοῦ , ἄκουσον αὐτοῦ τῆς ἐντολῆς , ἵνα κτήσῃ τὸ μέγα τοῦτο καὶ ἀξίωμα .
πλὴν ἰδεῖν ἄξιον , τίνα καὶ ποῖα διαμαρτύρεται 0 .
ἰσραήλ , ἐὰν ἀκούσῃς μου , οὐκ ἔσται σοι θεὸς πρόσφατος , οὐ δὲ προσκυνήσεις θεῷ ἀλλοτρίῳ .
ἐγὼ γάρ εἰμι Κύριος ὁ Θεός σου ·
ὁ ἀναγαγών σε ἐκ γῆς Αἰγύπτου 0 .
τό , Ἐὰν ἀκούσῃς μου , τούτου χάριν προσέταξεν , ἵνα δείξῃ προειδὼς μὲν αὐτῶν τὴν παροινίαν , οὐ μὴν διὰ τοῦτο ἀναιρῶν αὐτοῖς τὸ μεταθέσθαι .
ἐξῆν γάρ , εἴπερ ἐβούλοντο ·
καὶ ἡ τοῦ Θεοῦ πρόγνωσις οὐ βλάπτει τὴν μετάνοιαν , ἐπειδὴ καὶ τοῦτο προγινώσκει , ὅτι καὶ τοῖς ἁμαρτωλοῖς ἔξεστι μεταθέσθαι , εἰ βούλοιντο .
πλὴν ἀλλά τι καινὸν καὶ μυστηριῶδες ὁ προφήτης αἰνίττεται ·
ὁ Θεὸς δὲ διὰ τοῦ προφήτου μᾶλλον , Τί γὰρ τὸν τῶν Ἰουδαίων λαὸν διαμαρτύρεται 0 ;
ὅτι ἐὰν αὐτοῦ ἀκούσῃ 0 .
Αὐτοῦ , τίνος 0 ;
Οὗ μαρτύριον ἦν ὁ Ἰωσήφ , οὗ αἱ χεῖρες ἐν τῷ κοφίνῳ ἐδούλευσαν ·
οὐκ ἔσται ἐν αὐτοῖς θεὸς πρόσφατος , οὐ δὲ θεῷ ἀλλοτρίῳ προσκυνήσουσιν .
Οὐκ ἦν γὰρ ὁ Χριστὸς πρόσφατος θεός , οὐ δὲ ἀλλότριος ·
αὐτὸς δὲ ἦν ὁ ἀναγαγὼν αὐτοὺς ἐκ γῆς Αἰγύπτου , αὐτὸς ἦν ἀπ  ἀρχῆς , αὐτὸς καὶ μετὰ ταῦτα , ὡς διὰ τῆς Ἡσαΐου προφητείας ἐδήλωσε ·
φησὶ γάρ , Ἐγώ εἰμι Θεὸς πρῶτος , καὶ οὐκ ἔστιν ἄλλος πλὴν ἐμοῦ .
σωτὴρ δὲ χωρὶς πάσης ἀντιλογίας ὁ σαρκωθείς , ἵνα σώσῃ τὸ γένος τὸ ἡμέτερον , λέγεται .
πλάτυνον τὸ στόμα σου καὶ πληρώσω αὐτό .
διὰ τί μὴ τὰ ὦτά φησι , μη δὲ τὴν καρδίαν , ἀλλὰ τὸ στόμα 0 ;
ἐπειδὴ ἄρτος ζωῆς ὁ Λόγος ὁ καταβὰς ἐξ οὐρανῶν ἐχρημάτιζεν 0 ·
ὃν εἴ τις τὸ στόμα διὰ τῆς εὐγνωμοσύνης πλατύνας ἐδέξατο , πλήρης θεολογίας ἐγίνετο .
καὶ οὐκ ἤκουσεν ὁ λαός μου τῆς φωνῆς μου , καὶ Ἰσραὴλ οὐ προσέσχε μοι .
Οὐδὲ γὰρ διδάσκοντος ἢ εὐαγγελιζομένου ἀκοῦσαι ἐκαρτέρησαν , οὐ δὲ θαυματουργοῦντι προσέχειν ἠβουλήθησαν ·
ἐβάρυναν δὲ τὰ ὦτα αὐτῶν , ἵνα μὴ τοῦ Κυρίου τὰς ἐντολὰς ἀκούσωσιν ·
ἐκάμμυσαν τοὺς ὀφθαλμοὺς αὐτῶν , ὡς Ἡσαΐας ἔλεγεν , ἵνα μὴ τὰ σημεῖα θεάσωνται .
τί τοίνυν ἀντὶ τούτων πεπόνθασιν ;
καὶ ἐξαπέστειλα αὐτοὺς κατὰ τὰ ἐπιτηδεύματα τῶν καρδιῶν αὐτῶν ·
πορεύσονται ἐν τοῖς ἐπιτηδεύμασιν αὐτῶν .
ἐπιτηδεύματα καρδιῶν τὰς ἐννοίας τὰς ποικίλας λέγει , καὶ τὰς μεθόδους τῶν λογισμῶν , οἷς ὁ τῶν Ἰουδαίων λαὸς ἐπιβουλεύων τῷ Κυρίῳ ἐκέχρητο , ἡνίκα ἔλεγον ·
τί ποιήσομεν , ὅτι οὗτος ὁ ἄνθρωπος πολλὰ σημεῖα ποιεῖ ;
ἐὰν ἀφῶμεν αὐτὸν οὕτως , πάντες πιστεύσουσιν εἰς αὐτόν , καὶ ἐλεύσονται οἱ Ῥωμαῖοι καὶ ἀροῦσιν ἡμῶν καὶ τὸν τόπον καὶ τὸ ἔθνος .